12 साल की बच्ची समेत 7 की मौत, दोनों हमलावर फरार; ब्राजील की घटना
Brazil Shooting Video; Follow Latest Brazil News Headlines & Live Updates एक 12 साल की बच्ची भी शामिल है। हमले के बाद दोनों आरोपी फरार हो गए। पुलिस इनकी तलाश कर रही है।
ब्राजील का एक वीडियो सोशल मीडिया पर वायरल हो रहा है। इसमें दो लोग फायरिंग करते दिख रहे हैं। घटना में 7 लोगों की मौत हो गई। मरने वालों में एक 12 साल की बच्ची भी शामिल है। हमले के बाद दोनों आरोपी फरार हो गए।
घटना की वजह यह बताई गई है कि दोनों आरोपी पूल गेम में हार गए थे। हारने के बाद हॉल में मौजूद बाकी लोग उन पर हंसने लगे। आरोपियों को ये बर्दाश्त नहीं हुआ और गुस्से में दोनों ने फायरिंग कर दी। अब पुलिस आरोपियों को तलाश कर रही है।
पहले गोलीबारी की तस्वीरें देखें...
अब विस्तार से समझिए वीडियो में क्या दिख रहा है...
वीडियो में देखा जा सकता है कि गेम के बाद सभी लोग हॉल में बैठे हैं। तभी एक शख्स बंदूक लेकर वहां आता है और सभी लोगों को हाथ ऊपर करने के लिए कहता है। वो सभी को दीवार की तरफ चेहरा करके एक लाइन से खड़े होने के लिए कहता है।
दूसरा शख्स गाड़ी में से एक शॉटगन लेकर आता है। दोनों गोलियां चलाने लगते हैं। 7 लोगों की मौत हो जाती है। इन्हें जमीन पर गिरे देखा जा सकता है। कुछ लोगों को जान बचाकर भागते हुए भी देखा जा सकता है।
21 फरवरी की घटना, वीडियो अब सामने आया
ये घटना 21 फरवरी की बताई जा रही है। न्यूयॉर्क पोस्ट के मुताबिक घटना माटो ग्रोसो स्टेट की सिनोप सिटी में हुई। एक पुलिस अधिकारी ने बताया- यहां पूल गेम खेलने के दौरान गोलीबारी हुई। आरोपी एडगर रिकार्डो डी ओलिवेरा और एजेकियास सूजा रिबेरो गेम हार गए थे। इसके बाद यहां मौजूद सभी लोग उन पर हंसने लगे।
एडगर और एजेकियास को ये बर्दाश्त नहीं हुआ और दोनों ने फायरिंग शुरू कर दी। कुछ देर बाद दोनों हमलावर वहां से फरार हो गए।
ये खबरें भी पढ़ें...
ब्राजील के दो स्कूलों में गोलीबारी, 3 की मौत; हमलावर भागते हुए अंदर घुसा और गोलियां बरसाईं, खुद बुलेटप्रूफ जैकेट पहने था
ब्राजील में एक शूटर ने दो स्कूलों में घुसकर गोलीबारी कर दी। हमले में 2 टीचर्स और एक स्टूडेंट की मौत हो गई। CNN की रिपोर्ट के मुताबिक, हमलावर ने बुलेटप्रूफ जैकेट पहन रखी थी। पढ़ें पूरी खबर...
अमेरिका की फ्रीडम डे परेड में फायरिंग; शिकागो में 6 की मौत, हमलावर ने बिल्डिंग की छत से चलाईं अंधाधुंध गोलियां
अमेरिका के स्वतंत्रता दिवस पर शिकागो में हो रही फ्रीडम डे परेड में फायरिंग की घटना हुई। घटना शिकागो के उपनगर हाईलैंड पार्क की है। पढ़ें पूरी खबर...